หนูเป็นไทรอยด์ผิดค่ะเป็นจะ 3-4 ปีแล้วกินยาเริ่มแรกอาการดีขึ้นพักหลังๆดีบ้างไม่ดีบ้างขึ้นๆลงๆเรื่อยๆค่ะ ควรทำอย่างไรดีค่ะ แล้วหนูควรทานอะไรหรือไม่ควรทานอะไรบ้างคะ
สวัสดีค่ะ สินัีโรคไทรอยด์เป็นพิษคือภาวะที่ร่างกายมีการสร้างฮอร์โมนไทรอยด์ออกมามากผิดปกติ ซึ่งมีสาเหตุได้หลายอย่าง เช่นภูมิคุ้มกันในร่างกายตัวเองผิดปกติ หรือมีก้อนเนื้อที่สร้างฮอร์โมน อาจทำให้เกิดอาการ ใจสั่น เวียนศีรษะ มือสั่น เหงื่อออกมาก กินจุ หิวบ่อย แต่น้ำหนักลด ท้องเสีย ตาโปน อาจจะร้ายแรงก็คือใจสั่นจนมีหัวใจเต้นผิดจังหวะได้การรักษาส่วนใหญ่จะเป็นการใช้ยาเพื่อลดระดับฮอร์โมนไทรอยด์ ถ้าไม่ตอบสนองต่อยาจึงจะมีการรักษาอื่นๆเช่นการกลืนแร่ หรือการผ่าตัดต่อไป โดยแพทย์ที่ดูแลจะคอยติดตามอาการเป็นระยะควรแจ้งแพทย์ที่ดูแลว่าอาการกลับมากำเริบ แพทย์จะตรวจร่างกายและผลเลือดเพื่อประเมินความรุนแรง และวางแผนการรักษาที่เหมาะสมต่อไป